b'\n_START_ARTICLE_\nPompeii\n_START_SECTION_\nKompozicija\n_START_PARAGRAPH_\nDaina para\xc5\xa1yta kaip ritmingas roko k\xc5\xabrinys, kuriame susijungia indie rokas, alternatyvus rokas ir synthpop. Pasak nat\xc5\xb3 tinklapyje Musicnotes.com, dainos tempas yra 128 taktai per minut\xc4\x99 ir ji yra para\xc5\xa1yta A ma\xc5\xbeorin\xc4\x97je tonacijoje, kurioje akordai i\xc5\xa1sid\xc4\x97sto kaip D-A-F#m-E.\n_START_SECTION_\nVaizdo klipas\n_START_PARAGRAPH_\nKartu su singlo i\xc5\xa1leidimu dainos vaizdo klipas buvo \xc4\xafkeltas \xc4\xaf YouTube 2013\xc2\xa0m. sausio 20 d. Vaizdo klipe d\xc4\x97mesys sutelkiamas \xc4\xaf vyr\xc4\x85 (vaidina grup\xc4\x97s lyderis Daniel Smith), kuris b\xc4\x97ga \xc4\xafvairiomis Los And\xc5\xbeelo vietov\xc4\x97mis. Klipo siu\xc5\xbeetas simbolizuoja Vezuvijaus ugnikalnio i\xc5\xa1siver\xc5\xbeim\xc4\x85 Pomp\xc4\x97joje. Dainos \xc5\xbeod\xc5\xbeiai kaip \xe2\x80\x9eAnd the walls kept tumbling down in the city that we love\xe2\x80\x9c ir \xe2\x80\x9eGreat clouds roll over the hills, bringing darkness from above\xe2\x80\x9c yra parodomi vaizdo klipe. Kai jis pamato \xc5\xbemones juodomis akimis, vogta ma\xc5\xa1ina nuva\xc5\xbeiuoja \xc4\xaf dykum\xc4\x85, kur ir pats tampa juodaaakiu \xc5\xbemogumi. Re\xc5\xbeisuotas Jesse Jon Jenkins ir prodiusuotas Tova Dann, \xc5\xa1is vaizdo klipas buvo nufilmuotas Los And\xc5\xbeele bei Palm Springse, Kalifornijoje.\n_START_SECTION_\nPardavimai\n_START_PARAGRAPH_\nDaina pasiek\xc4\x97 pirm\xc4\x85j\xc4\x85 Airijos singl\xc5\xb3 topo viet\xc4\x85 ir pakilo iki antrosios Italijoje bei Did\xc5\xbeiojoje Britanijoje. Jai taip pat priklauso ir ilgiausiai Official Streaming Chart tope i\xc5\xa1likusio singlo rekordas, jo vir\xc5\xa1\xc5\xabn\xc4\x97je k\xc5\xabrinys i\xc5\xa1silaik\xc4\x97 septynias savaites ir tapo antruoju da\xc5\xbeniausiai grotu 2013\xc2\xa0m. k\xc5\xabriniu Did\xc5\xbeiojoje Britaniijoje. \xe2\x80\x9ePompeii\xe2\x80\x9c praleido savo jubiliejin\xc4\x99 savait\xc4\x99 30 topo vietoje, ten sugr\xc4\xaf\xc5\xbe\xc4\x99s savait\xc4\x99 prie\xc5\xa1 po gyvo pasirodymo (drauge su Rudimental atlikus k\xc5\xabrin\xc4\xaf \xe2\x80\x9eWaiting All Night\xe2\x80\x9c) 2014\xc2\xa0m. BRIT Awards apdovanojimuose._NEWLINE_2013\xc2\xa0m. spal\xc4\xaf daina pasiek\xc4\x97 pirm\xc4\x85j\xc4\x85 viet\xc4\x85 Billboard Alternatyvi\xc5\xb3 dain\xc5\xb3 tope ir \xc4\x97m\xc4\x97 kopti Hot 100 vir\xc5\xa1\xc5\xabn\xc4\x97n. 2014\xc2\xa0m. saus\xc4\xaf singlas pasiek\xc4\x97 devint\xc4\x85j\xc4\x85 Hot 100 viet\xc4\x85, o jo pardavim\xc5\xb3 skai\xc4\x8dius JAV vir\xc5\xa1ijo milijon\xc4\x85 kopij\xc5\xb3 2014\xc2\xa0m. kov\xc4\x85 daina pakilo iki 5 topo vietos, kuri\xc4\x85 pasiek\xc4\x97 29-\xc4\x85j\xc4\x85 buvimo jame savait\xc4\x99, ir pardav\xc4\x97 daugiau nei du milijonus skaitmenini\xc5\xb3 kopij\xc5\xb3._NEWLINE_Papildomas EP takelis \xe2\x80\x9ePoet\xe2\x80\x9c taip pat pateko \xc4\xaf 121 Did\xc5\xbeiosios Britanijos topo viet\xc4\x85.\n_START_SECTION_\nPerdainuotos versijos\n_START_PARAGRAPH_\nSpalio 12 d. JAV progresyvaus roko grup\xc4\x97 Coheed and Cambria i\xc5\xa1leido skaitmenin\xc4\xaf EP savo Facebook puslapyje, \xc4\xaf kur\xc4\xaf \xc4\xaf\xc4\x97jo The Prize Fighter Inferno/Claudio Sanchez perdainuota \xe2\x80\x9ePompeii\xe2\x80\x9c versija bei vienas i\xc5\xa1 j\xc5\xb3 originali\xc5\xb3 takeli\xc5\xb3 ir pora grup\xc4\x97s I the Mighty and Balance and Composture dain\xc5\xb3.\n_START_SECTION_\nMedija\n_START_PARAGRAPH_\nDaina yra 2014\xc2\xa0m. animacinio filmo \xe2\x80\x9eMr. Peabody & Sherman\xe2\x80\x9c trailerio garso takelis. Kat Krazy singlo remiksas \xc4\xaftrauktas \xc4\xaf 2013\xc2\xa0m. video \xc5\xbeaidimo \xe2\x80\x9eNeed for Speed Rivals\xe2\x80\x9c garso takel\xc4\xaf. Daina taip pat \xc4\xaftraukta \xc4\xaf TV serialo \xe2\x80\x9eReign\xe2\x80\x9c pirmojo sezono tre\xc4\x8di\xc4\x85j\xc4\x85 serij\xc4\x85 \xe2\x80\x9eKissed\xe2\x80\x9c.'